MUTISKAS  IZSOLES  NOLIKUMS

"Par valsts īpašumā esošo Valsts vides dienesta 

Daugavpils reģionālās vides pārvaldes telpu nomu”

1. Vispārīgie noteikumi

1.1. Izsoles organizētājs:

Valsts vides dienesta Daugavpils reģionālā vides pārvalde (turpmāk – VVD DRVP)
Raiņa ielā 28, Daugavpils, LV-5401

Reģistrācijas Nr. 90000017078
banka: Valsts Kase
bankas kods: TRELLV22
konta Nr. LV17TREL22010507047000
tālrunis: 65423219
fakss: 65426545
e-pasts: daugavpils@daugavpils.vvd.gov.lv
Kontaktpersona: Atbalsta sektora vadītājs Arturs Stabulnieks, tālruņi: 65423134, 26562940, e-pasts:  arturs.stabulnieks@daugavpils.vvd.gov.lv
1.2. Izsoles nolikums ir sagatavots saskaņā ar Ministru kabineta 2010. gada 8. jūnija noteikumiem Nr. 515 „Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem”. Izsoles nolikums apstiprināts ar Komisijas sēdes 20.03.2015.  protokolu Nr. 1.

1.3. Izsoles solis ir:  0,10 EUR/m2.

1.4. Izsoli rīko ar VVD DRVP 27.05.2014. rīkojumu Nr.13 „Par mutiskas izsoles komisijas izveidošanu” izveidotā izsoles komisija (turpmāk - Komisija).
1.4.1. Izsoles mērķis: noteikt VVD DRVP pārvaldījumā esošās ēkas, kas atrodas Raiņa ielā 28, Daugavpilī telpu (turpmāk - Nomas objekts) izdevīgāko nomas piedāvājumu.
1.4.2. Nomas objekts:

1.4.3. telpas Nr. 30 ēkas pirmajā stāvā ar kopējo platību 15 m2 , kas tehnoloģiski nodrošināta ofisam nepieciešamā aprīkojuma un ierīču uzstādīšanai;  
1.4.4. telpu un visas ēkas labiekārtojums: centralizētā apkure, ūdensapgāde, kanalizācija un elektroapgāde;

1.4.5. telpai nav atsevišķas ieejas, 
1.4.6. nomas objekts nav dalāms, bet pieļaujama apakšnoma; 

1.4.7. iznomāšanas mērķis – Nomas objekta racionāla apsaimniekošana 

1.5. Atsevišķi Nomas līguma nosacījumi:

1.5.1. Nomas objekts tiek iznomāts uz vienu gadu; 

1.5.3. Izbeidzot nomas līgumu, Nomnieks paņem līdz Nomnieka uzstādītās iekārtas, aprīkojumu un atdalāmos uzlabojumus, ja līdzēji nevienojas par citu kārtību. 

1.6. Nosacītā nomas maksa par telpām ir EUR 4,03 par 1m2 mēnesī, neieskaitot PVN. 

2. Prasības pretendentiem, Pretendenta piedāvājuma noformējums
2.1. Izsolē var pieteikties pretendents, kas ir reģistrēts atbilstoši attiecīgās valsts normatīvo aktu prasībām.

2.2.Pieteikuma sastāvā iekļautajiem dokumentiem jāatbilst Dokumentu juridiskā spēka likuma un Ministru kabineta 28.09.2010. noteikumu Nr. 916 "Dokumentu izstrādāšanas un noformēšanas kārtība" prasībām.

2.3.Pieteikuma dokumentiem jābūt skaidri salasāmiem, lai izvairītos no jebkādiem pārpratumiem. Ja Komisijai nepieciešams pārliecināties par dokumenta oriģināla juridisko spēku vai dokumenta atvasinājuma (kopijas) pareizību, Komisija dokumentu salīdzināšanai var pieprasīt, lai tiek uzrādīts dokumenta oriģināls, kurš atšķirības gadījumā būs noteicošais dokuments. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

2.4.Pieteikuma dokumenti jāsagatavo valsts valodā. Ārvalstīs izdotiem vai dokumentiem svešvalodā jāpievieno apliecināts dokumenta tulkojums valsts valodā.
2.5.Pieteikuma dokumentiem jābūt cauršūtiem tā, lai nebūtu iespējams nomainīt lapas. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts sanumurēto un cauršūto lapu skaits (ar cipariem un vārdiem), ko ar savu parakstu, tā atšifrējumu, amata nosaukumu, vietu, datumu un Pretendenta zīmoga nospiedumu (juridiskām personām) apliecina Pretendents vai persona, kurai ir atbilstošas pārstāvības tiesības. Apliecinājuma izvietojumam ir jāsaskaras ar cauršūto lapu uzlīmi.

2.6.Ja starp cauršūtajiem dokumentiem ir dokumentu kopijas, tad šā dokumenta pirmās lapas augšējā labajā stūrī ir jābūt uzrakstam ar lielajiem burtiem "KOPIJA", savukārt apliecinājuma daļā ir jābūt uzrakstam ar lielajiem burtiem "KOPIJA PAREIZA", personas ar pārstāvības tiesībām pilnam amata nosaukumam (ietverot organizācijas nosaukumu), pašrocīgam parakstam un tā atšifrējumam, apliecinājuma vietas nosaukumam, datumam, zīmoga nospiedumam (juridiskajai personai). Ja apliecina dokumentu, kurš ir uz vienas lapas, apliecinājumu var izteikt uzreiz pēc teksta beigām (otrās lappuses sākumā). Ja apliecina dokumentu, kurš sastāv no vairākām lapām, tad to cauršuj šā nolikuma iepriekšējā punktā noteiktajā kārtībā. Kad šādu apliecinātu/cauršūtu dokumentu pievieno pieteikumam, tad šādu dokumentu iešuj pieteikumam pievienotajos dokumentos šā nolikuma iepriekšējā punktā noteiktajā kārtībā.

2.7.Visas izmaksas, kas saistītas ar pieteikumu sagatavošanu sedz Pretendenti.

2.8.Pretendents var iesniegt tikai vienu pieteikuma variantu.

3. Izsoles izsludināšana un nolikuma saņemšana

3.1. Izsoli  izsludina Valsts vides dienesta  mājas lapā www.vvd.gov.lv, VAS Nekustamo īpašumu mājas lapā www.vni.lv., kā arī iznomātāja telpās 2. stāvā Raiņa ielā 28, Daugavpilī. Mājas lapā www.vvd.gov.lv tiek ievietots arī konkursa nolikums.

3.2. Paziņojumā par izsoles izsludināšanu norāda Nomas objekta nosaukumu, informāciju par Nolikuma saņemšanu, pretendentu piedāvājumu iesniegšanas termiņu un vietu. 

3.3. Pretendenti var saņemt Nolikumu personīgi vai elektroniski līdz iesniegšanas termiņa beigām, katru darba dienu VVD DRVP, Raiņa ielā 28, Daugavpilī, piecu darba dienu laikā – darba dienās, izņemot pusdienlaiku no 1230 līdz 1300 (fakss: 65426545; e-pasts: daugavpils@daugavpils.vvd.gov.lv).
3.4. Pretendenti tiek reģistrēti normatīvo aktu noteiktajā kārtībā.

3.4. Ar Nomas objekta nekustamā īpašuma tehnisko dokumentāciju un Nomas objektu Pretendenti var iepazīties Raiņa ielā 28, Daugavpilī, darba dienās no 2015. gada 23. marta  līdz 2015. gada 29. martam no plkst. 900 līdz plkst. 1530, vienojoties ar  VVD  DRVP kontaktpersonu -  Atbalsta sektora vadītāju Arturu Stabulnieku (tālrunis – 65423134, 26562940).
4.   Piedāvājuma iesniegšanas kārtība un laiks

4.1. Pieteikumi dalībai izsolē jāiesniedz personiski vai ar kurjera starpniecību, Komisijas sekretāram līdz 2015. gada 30. martam, plkst.  13:00, VVD DRVP, Raiņa ielā 28, Daugavpilī, 3. kabinetā.
4.2. Visi pēc 4.1.punktā noteiktā termiņa saņemtie pieteikumi netiks pieņemti un tiks nodoti atpakaļ iesniedzējam.

4.3. Saņemot pieteikumus, Komisijas sekretārs tos reģistrē iesniegšanas secībā, norādot pieteikuma reģistrācijas numuru, saņemšanas datumu un laiku.
4.5. Mutiskā izsole notiks 2015. gada 30. martā, plkst. 15:00 VVD DRVP,  Raiņa ielā 28, Daugavpilī,  aktu zālē.
4.4. Mutiskā izsole ir atklāta.

5.   Pretendenta atlases dokumenti

5.1. Pretendents iesniedz pieteikumu, kurā norāda:

5.1.1. nosaukumu, reģistrācijas numuru un juridisko adresi, elektronisko adresi;

5.1.2. pārstāvja vārdu, uzvārdu, amatu;
5.1.3. nomas laikā plānotās uzņēmējdarbības veidu, telpu izmantojumu, pasākumus vai nodarbības, nodarbināto skaitu, citas ziņas pēc pretendenta ieskata;
5.1.4. piedāvāto nomas maksas apmēru (par visu Nomas objektu mēnesī).  

5.2. Pretendents iesniedz  reģistrācijas apliecības kopiju.

5.3. Komisija neizskata piedāvājumu vai arī izslēdz pretendentu no turpmākās dalības jebkurā piedāvājumu izvērtēšanas stadijā, ja:

5.3.1. no pretendenta iesniegtajiem dokumentiem vai komisijas rīcībā esošās informācijas var secināt, ka pretendents neatbilst Nolikuma 2. punktā noteiktajām prasībām;

5.3.2. pretendents nav sniedzis visas pieprasītās ziņas un konkursa nolikumā pieprasītos dokumentus.

6.    Izsoles norise

6.1.Izsole nenotiek, ja izsolei nav reģistrējušies Pretendenti vai arī uz izsoli nav ieradies neviens no iepriekš reģistrētajiem Pretendentiem, kā arī, ja Pretendentu pieteikuma dokumenti un tajā ietvertā informācija neatbilst izsoles nolikuma prasībām.

6.2.Pretendenti pirms mutiskās izsoles sākuma tiek reģistrēti pretendentu sarakstā, reģistrējoties līdz plkst. 15.00, saņem reģistrācijas kartītes ar kārtas numuriem un ar parakstu apliecina, ka iepazinušies ar izsoles norises kārtību. Pretendentu sarakstā ieraksta katra Pretendenta vārdu un uzvārdu vai nosaukumu, kā arī pretendenta pārstāvja vārdu un uzvārdu.

6.3.Komisijas priekšsēdētājs, atklājot izsoli, nosauc Īpašuma adresi un sastāvu, paziņo Izsoles sākumcenu un informē par izsoles kārtību. Izsole notiek ar augšupejošu soli. Solīšana sākas no nosacītās nomas maksas un notiek tikai pa noteikto izsoles soli.
6.4.Uzsākot izsoli, Komisijas priekšsēdētājs lūdz Pretendentus apstiprināt gatavību nomāt Īpašumu par Izsoles sākumcenu. Pretendenti solīšanas procesā paceļ savu reģistrācijas kartīti ar numuru. Katrs šāds solījums ir Pretendenta apliecinājums, ka viņš palielina Īpašuma nomas maksu par izsoles soli. Ja vairāki Pretendenti secīgi sola vienu augstāko Īpašuma nomas maksu, Komisijas priekšsēdētājs kā solījumu pieņem tikai pirmo Īpašuma nomas maksas solījumu. Ja vairāki Pretendenti vienlaicīgi sola vienu augstāko Īpašuma nomas maksu, Komisijas priekšsēdētājs kā solījumu pieņem tikai to Īpašuma nomas maksas solījumu, kura solītājam ir mazākais reģistrācijas kartītes kārtas numurs.

6.5.Atsakoties no turpmākas solīšanas, katrs Pretendents Pretendentu sarakstā ar parakstu apliecina savu pēdējo solīto nomas maksas summu. Mutiskā izsole tiek protokolēta, norādot visas katra Pretendenta solītās Īpašuma nomas maksas summas.

6.6.Ja neviens no Pretendentiem pēdējo augstāko Īpašuma nomas maksu nepārsola, Komisijas priekšsēdētājs trīs reizes atkārto pēdējo nosolīto Īpašuma nomas maksu un fiksē to ar āmura piesitienu.

6.7.Pretendentu pieteikuma dokumentu un tajā ietvertās informācijas atbilstības pārbaudi izsoles nolikuma prasībām un atbilstību publicētajiem iznomāšanas nosacījumiem Komisija veic pirms izsoles atklāšanas slēgtā sēdē, nepielaižot dalībai izsolē tos Pretendentus, kuru pieteikuma dokumenti neatbilst nolikuma prasībām.

6.8.Mutiskās izsoles beigās Komisijas priekšsēdētājs paziņo, ka izsole ir pabeigta, kā arī nosauc visaugstāko nosolīto nomas maksu un Pretendentu, kas to nosolījis un ieguvis tiesības slēgt nomas līgumu. Mutiskās izsoles rezultātus protokolē. Izsoles noslēguma protokolu paraksta un izsoles rezultātus apstiprina visi Komisijas locekļi.

6.9.Lēmumu par izsoles atzīšanu par notikušu un izsoles uzvarētāja noteikšanu apstiprina Komisijas sēdē. Komisijas lēmums par izsoles rezultātu stājas spēkā pēc izsoles  noslēguma protokola apstiprināšanas VVD DRVP. Izsoles rezultāti tiek publicēti Valsts vides dienesta mājas lapā  www.vvd.gov.lv.

6.10.Ja mutiskai izsolei piesakās tikai viens Pretendents, izsoli atzīst par notikušu. Iznomātājs ar nomas tiesību Pretendentu slēdz nomas līgumu par nomas maksu, kas nav zemāka par izsoles sākumcenu.

6.11.Ja mutiskai izsolei piesakās vairāki Pretendenti un neviens no viņiem nepārsola izsoles sākumcenu, izsoli atzīst par nenotikušu un rīko otro izsoli ar augšupejošu soli.

6.12.Iznomātājs nomas līgumu slēdz ar to Pretendentu, kurš nosolījis visaugstāko nomas maksu. Pretendents septiņu darbdienu laikā pēc mutiskās izsoles rezultātu paziņošanas paraksta nomas līgumu vai rakstiski paziņo par atteikumu slēgt nomas līgumu. Ja iepriekš minētajā termiņā Pretendents līgumu neparaksta un neiesniedz attiecīgu atteikumu, ir uzskatāms, ka tas Pretendents no nomas līguma slēgšanas ir atteicies.

6.13.Ja Pretendents, kurš piedāvājis augstāko nomas maksu, atsakās slēgt nomas līgumu vai pieteikuma dokumenti neatbilst Nolikuma prasībām, Komisija secīgi piedāvā nomas līgumu slēgt tam Pretendentam, kurš piedāvāja nākamo augstāko nomas maksu, un divu darbdienu laikā pēc minētā piedāvājuma nosūtīšanas publicē vai nodrošina minētās informācijas publicēšanu Valsts vides dienesta portālā www.vvd.gov.lv.

6.14.Pretendents, kurš piedāvājis nākamo augstāko nomas maksu, atbildi uz Nolikuma 6.13. punktā minēto piedāvājumu sniedz divu nedēļu laikā pēc tā saņemšanas dienas. Ja Pretendents piekrīt parakstīt nomas līgumu par paša nosolīto augstāko nomas maksu, Pretendents septiņu darbdienu laikā pēc piekrišanas paziņošanas paraksta nomas līgumu. Informācija par nomas līguma noslēgšanu ne vēlāk kā divu darbdienu laikā pēc tā spēkā stāšanās tiek publicēta Valsts vides dienesta mājas lapā www.vvd.gov.lv.

7.    Komisijas tiesības un pienākumi

7.1.Komisijas darbu vada tās priekšsēdētājs. Komisijas priekšsēdētājs nosaka Komisijas sēžu vietu, laiku un kārtību, sasauc un vada Komisijas sēdes. Komisijas darbu, tai skaitā izsoles norises dokumentēšanu, nodrošina Komisijas sekretārs. Komisijas sekretārs nav komisijas loceklis.

7.2.Pirms mutiskas izsoles sākuma Komisijas locekļi paraksta apliecinājumu, ka nav tādu apstākļu, kuru dēļ varētu uzskatīt, ka viņi ir ieinteresēti kāda konkrēta Pretendenta izvēlē vai darbībā vai ka viņi ir saistīti ar tiem.

7.3.Komisija ir tiesīga pieņemt lēmumu, ja tās sēdē piedalās vismaz puse no Komisijas locekļiem.

7.4.Komisija pieņem lēmumus ar vienkāršu balsu vairākumu. Ja Komisijas locekļu balsis sadalās vienādi, izšķirošā ir priekšsēdētāja balss.

7.5.Ja kāds no Komisijas locekļiem nepiekrīt Komisijas lēmumam un balso pret to, viņa atšķirīgo viedokli fiksē sēdes protokolā un viņš šādā gadījumā nav atbildīgs par Komisijas pieņemto lēmumu.

7.6.Izsoles noslēguma protokolā norāda šādu informāciju:

7.6.1.Iznomātāja nosaukums un adrese, izsoles veids, nomas tiesību priekšmets;

7.6.2.datums, kad paziņojums par izsoli publicēts internetā;

7.6.3.izsoles komisijas sastāvs un tās izveidošanas pamatojums;

7.6.4.Pretendentiem izvirzītās prasības;

7.6.5.izsoles sākumcena;

7.6.6.pieteikumu iesniegšanas termiņš un mutiskās izsoles vieta, datums un laiks;

7.6.7.pieteikumus iesniegušo Pretendentu vārds, uzvārds vai nosaukums, un citi šo personu identificējošie dati;

7.6.8.tā Pretendenta nosaukums, ar kuru nolemts slēgt nomas līgumu, nomas maksa un līguma darbības termiņš;

7.6.9.pamatojums lēmumam par Pretendenta izslēgšanu no dalības izsolē;

7.6.10.lēmuma pamatojums, ja Iznomātājs pieņēmis lēmumu pārtraukt izsoli.

7.7.Komisijas lēmums par izsoles rezultātu stājas spēkā pēc apstiprināšanas Komisijas sēdē.

7.8.Iznomātājs nodrošina, ka Izsoles noslēguma protokols ir pieejams Pretendentiem trīs darba dienu laikā no Komisijas lēmuma pieņemšanas par izsoles rezultātu.

7.9.Komisijai ir šādi pienākumi:

7.9.1.nodrošināt Izsoles dokumentu (nolikuma un tā pielikumu) izstrādāšanu, Izsoles gaitas protokolēšanu un atbildēt par tās norisi;

7.9.2.vērtēt Pretendentus un to iesniegtos pieteikumus saskaņā ar Nolikumu, kā arī citiem normatīvajiem aktiem;

7.9.3.pieņemt lēmumu par izsoles rezultātu, pieteikumu iesniegšanas termiņa pagarinājumu vai tās izbeigšanu;

7.9.4.atbildēt uz Pretendentu jautājumiem;

7.9.5.rakstveidā paziņot visiem pieteikumus iesniegušajiem Pretendentiem lēmumu par izsoles rezultātu.

8.  Konkursa nolikuma pielikumi

Pielikumā - Pieteikuma veidlapa (pielikums Nr. 1);

                 - Nomas līguma projekts (pielikums Nr. 2).
Valsts vides dienesta 
Daugavpils reģionālās vides pārvaldes 
direktora p.i.,

direktora vietniece, 

Kontroles daļas vadītāja                                                                  
                  I. Lobanoka 
Pielikums Nr.1

Mutiskas izsoles noteikumiem

Valsts vides dienesta 
Daugavpils reģionālajai vides pārvaldei

____________________________________________ 

Vārds, Uzvārds/ Juridiskās personas nosaukums

____________________________________________ 

Deklarētās dzīvesvietas adrese/Juridiskā adrese 

____________________________________________ 

Personas kods/ Reģistrācijas numurs 

____________________________________________ 

tālrunis, e-pasts 

PIETEIKUMS MUTISKAI IZSOLEI


Lūdzu iznomāt nekustamo īpašumu, _________________________________________ ,

                                                                                 (nomas objekta veids)

kas atrodas _____________________________________________________________________ .

(adrese, telpas Nr., kadastra numurs, telpu platība)

Vēlamais nomas termiņš: _________________________________________________________ .

(līdz dd.mm.gggg.)

Papildus informācija: _____________________________________________________________ 

________________________________________________________________________________ 

________________________________________________________________________________ .

(amats, paraksts, vārds, uzvārds)

Z.V.

_______________________________

                            (Vieta)

2015. gada  _____. _______________                                         

Pielikums Nr. 2

Mutiskas izsoles noteikumiem

PROJEKTS

NOMAS LĪGUMS

Par Valsts vides dienesta Daugavpils reģionālās vides pārvaldes telpām
Daugavpilī





        2015. gada ____. _______________
Valsts vides dienesta Daugavpils reģionālā vides pārvalde, reģ. Nr. 90000017078, direktora p.i., direktora vietnieces, Kontroles daļas vadītājas  Ivetas Lobanokas personā, kas rīkojas  pamatojoties uz Valsts vides dienesta 09.04.2014. rīkojumu Nr. 99-p „Par Daugavpils reģionālās vides pārvaldes direktora pienākumu pildīšanu”, turpmāk šī līguma tekstā saukts - Iznomātājs, no vienas puses, un

_________ , __________ personā, __________ turpmāk šī līguma tekstā saukts - Nomnieks, no otras puses, abi kopā un katrs atsevišķi turpmāk šī līguma tekstā saukti par Pusēm, pamatojoties uz izsoles 
„Par valsts īpašumā esošo Valsts vides dienesta Daugavpils reģionālās vides pārvaldes telpu nomu”  (turpmāk tekstā – Izsole) rezultātiem,  noslēdz šādu līgumu:

1. LĪGUMA PRIEKŠMETS
1.1. Iznomātājs iznomā Valsts vides dienesta Daugavpils reģionālās vides pārvaldes (turpmāk tekstā – VVD Daugavpils RVP) telpas ar kopējo platību ___ (turpmāk tekstā – Nomas objekts) ofisa ierīkošanai. 
1.2. Nomas objektu Nomnieks izmantos atbilstoši iesniegtajam Izsoles piedāvājumam. 
1.3. Nomas objekts tiek nodots nomā ar nodošanas-pieņemšanas aktu, kuru Puses paraksta Nomas objekta nodošanas dienā, un kas ir Līguma neatņemama sastāvdaļa. 

1.4. Nomas objekts  ir nodrošināts ar šādiem pakalpojumiem: centralizētā apkure, ūdensapgāde, kanalizācija  un elektroapgāde. 

2. LĪGUMA DARBĪBAS TERMIŅŠ
2.1.  Līgums stājas spēkā ar tā parakstīšanas brīdi un darbojas trīs gadus.
3. NOMAS MAKSA UN NORĒĶINU KĀRTĪBA
3.1. Nomas maksa  tiek noteikta EUR___ (summa vārdiem) mēnesī, neieskaitot PVN (turpmāk - Nomas maksa). 
3.2.  Rēķins par nomas maksu tiek izrakstīts par katru kalendāro mēnesi līdz kārtējā mēneša 15. datumam. Rēķinā norādīto summu par katru kalendāra mēnesi Nomnieks pārskaita Iznomātāja norādītajā kontā 10 kalendāro dienu laikā no rēķina saņemšanas. 

3.3.  Nomas maksājuma kavējuma gadījumā Nomnieks maksā Iznomātājam soda naudu 0,5% (nulle komats piecu procentu) apmērā no nesamaksātās summas par katru maksājuma kavējuma dienu. Iznomātājs apņemas savlaicīgi norādīt līgumsoda apmēru nākamajā rēķinā uzreiz pēc kavējuma sākuma. 

3.4.  Iznomātājam normatīvo aktu noteiktajā kārtībā ir tiesības, rakstiski nosūtot Nomniekam attiecīgu paziņojumu, vienpusēji mainīt nomas maksas apmēru: 

3.4.1. ja saskaņā ar normatīvajiem aktiem tiek no jauna ieviesti vai palielināti nodokļi, nodevas, ar nodokli apliekamais objekts vai tā vērtība; maksas apmērs tiek mainīts, sākot ar dienu, kāda noteikta attiecīgajā normatīvajā aktā.

3.5.  Ja Nomnieks veic ieguldījumus Nomas objekta uzlabošanai, tad pēc tāmes saskaņošanas ar    Iznomātāju un darbu pabeigšanas ar abu Pušu parakstītu nodošanas-pieņemšanas aktu Iznomātājs var samazināt nomas maksu proporcionāli Nomnieka ieguldījumam.  

4.  NOMNIEKA TIESĪBAS UN PIENĀKUMI
4.1. Nomniekam ir tiesības:

4.1.1  ar Iznomātāja rakstisku piekrišanu veikt Nomas objektā  kapitālieguldījumus, tajā skaitā tādus, par kuriem pēc Pušu vienošanās tiek proporcionāli samazināta nomas maksa;

4.1.2. izvietot Nomas objektā savu īpašumu, tajā skaitā ierīces un aprīkojumu, pēc telpu nodošanas–pieņemšanas akta parakstīšanas;

4.1.3. noteikt darba laiku neatkarīgi no VVD Daugavpils RVP darba laika un kārtības;

4.1.4. ar Iznomātāja piekrišanu nodot Nomas objektu apakšnomā;
4.2. Atbrīvojot Nomas objektu sakarā ar Līguma darbības termiņa beigām vai tā laušanu, Nomniekam ir tiesības paņemt līdzi sev piederošo īpašumu, kā arī Nomnieka ierīkotos atdalāmos uzlabojumus, ja Puses nav vienojušās par citu kārtību.  

4.3. Nomniekam nav tiesību bez saskaņošanas ar Iznomātāju veikt Nomas objekta pārplānošanu, pārbūvi vai citas konstruktīvas izmaiņas.

4.4. Nomniekam ir pienākums:

4.4.1. veikt maksājumus Līgumā norādītajā kārtībā un termiņos;

4.4.2.  Līguma darbības termiņa beigās vai tā laušanas gadījumā atbrīvot Nomas objektu Iznomātāja norādītajā termiņā. Ja tas netiek darīts, tad Nomnieks maksā soda naudu EUR  28.46 (divdesmit astoņi eiro un četrdesmit seši centi) dienā līdz telpu atbrīvošanas brīdim.

4.4.3. saudzīgi izturēties pret Nomas objektu un tā apkārtni, kā arī ievērot ugunsdrošības, drošības, akustiskā trokšņa radīšanas, ētikas un sanitāros noteikumus un citas Latvijas Republikas normatīvo aktu vai speciālo dienestu noteiktās prasības;

4.4.4. avārijas gadījumā Nomas objektā nekavējoties par to ziņot Iznomātājam un attiecīgai iestādei un iespēju robežās veikt steidzamus pasākumus avāriju seku likvidēšanai. Nomnieks uzņemas pilnu atbildību par savu Nomas objektā izvietoto īpašumu;

4.4.5. ja Nomnieks ar savu darbību vai bezdarbību ir nodarījis Nomas objektam zaudējumus, tie ir jāsedz viena mēneša laikā no brīža, kad Iznomātājs ir iesniedzis Nomniekam zaudējumu aprēķinu. Ja zaudējumi netiek atlīdzināti noteiktajā termiņā Nomnieks maksā soda naudu EUR  28.46 (divdesmit astoņi eiro un četrdesmit seši centi) dienā; 

4.4.6. izbeidzot Līgumu, nodot Iznomātājam Nomas objektu ne sliktākā stāvoklī, kā tas saņemts, ņemot vērā dabisko nolietojumu. Nomas objekts tiek nodots ar nodošanas-pieņemšanas aktu. Ja Nomas objekts neatbilst šī punkta prasībām, Nomnieks apņemas samaksāt Iznomātājam remonta izdevumus vai ar Iznomātāja rakstisku piekrišanu veikt Nomas objekta remontu vai atjaunot par saviem līdzekļiem, kā arī segt visus Iznomātājam tādējādi radušos zaudējumus;

4.4.7. izbeidzot Līgumu, Nomnieks paņem līdz Nomnieka uzstādītās iekārtas,  aprīkojumu un atdalāmos uzlabojumus, ja līdzēji nevienojas par citu kārtību. 

4.4.8. šī Līguma darbības laikā Nomniekam par saviem līdzekļiem un ar saviem spēkiem jānodrošina lietošanā esošā Nomas objekta ugunsdrošību (ugunsdrošības noteikumu ievērošana, ugunsdzesības aparātu iegāde u.tt.).
4.5. Nomnieks ir atbildīgs par Nomas objekta nodošanu apsardzē un noņemšanu no tās.
4.6. Nomnieks ir atbildīgs par Nomas objekta uzkopšanu un uzturēšanu labā kārtībā.
5. IZNOMĀTĀJA TIESĪBAS UN PIENĀKUMI
5.1. Iznomātājam ir tiesības:

5.1.1. pieprasīt no Nomnieka šajā Līgumā noteikto maksājumu savlaicīgu samaksu un Nomas objekta izmantošanu atbilstoši Līguma noteikumiem un ar pienācīgu rūpību;

5.1.2. līguma darbības termiņa beigās vai tā laušanas gadījumā norādīt Nomniekam Nomas objekta atbrīvošanas termiņu;

5.1.3. veikt visus nepieciešamos pasākumus Nomas objekta atbrīvošanai, ja Nomnieks norādītajā termiņā tās nav atbrīvojis pats;

5.1.4. kontrolēt Līguma izpildi un veikt Nomas objekta apskati;

5.1.5. ārkārtēju apstākļu gadījumā iekļūt Nomas objektā bez Nomnieka iepriekšējas brīdināšanas. Par ārkār​tējiem apstākļiem Puses atzīst situāciju, kuras rezultātā tiek nodarīts vai var tikt nodarīts kaitējums Nomas objektam.

5.1.6. līdz nomas termiņa beigām izlemt, vai pagarināt attiecīgā nomas Līguma termiņu vai iznomāt Nomas objektu citam nomniekam. 

5.1.7. rakstiski informējot Nomnieku vienu mēnesi iepriekš, vienpusēji atkāpties no nomas Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, kā arī Nomnieka taisītos izdevumus Nomas objektam, ja: 

5.1.7.1. Nomnieka darbības dēļ tiek bojāts Nomas objekts; 

5.1.7.2. Nomnieks kavē kārtējo maksājumu ilgāk par diviem mēnešiem;
5.1.7.3. Nomas objekts bez Iznomātāja piekrišanas tiek nodots apakšnomā; 
5.1.7.4. Nomnieks Nomas objektu neizmanto Līgumā paredzētiem mērķiem;
5.1.7.5. Nomnieks ļaunprātīgi nepilda ar Līgumu uzliktās saistības.
5.1.8. rakstiski informējot Nomnieku trīs mēnešus iepriekš, vienpusēji atkāpties no nomas Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja Nomas objekts Iznomātājam nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai.

5.2. Līgumam izbeidzoties, Iznomātājs pieņem no Nomnieka Nomas objektu saskaņā ar nodošanas–pieņemšanas aktu un izpilda tās saistības, kas ar Līgumu ir noteiktas Iznomātājam.

5.3. Iznomātājam ir pienākums:

5.3.1. netraucēt Nomniekam lietot Nomas objektu, ja Nomnieks pilda un ievēro visus šī Līguma noteikumus;

5.3.2. nekavējoties reaģēt uz Nomnieka paziņojumu par avārijas situāciju Nomas objektā; 
5.3.3. atlīdzināt Nomniekam tos Nomas objektā ieguldītos nepieciešamos izdevumus, kurus Nomnieks iepriekš saskaņojis ar Iznomātāju.

6. GARANTIJAS
6.1. Iznomātājs garantē, ka ir Nomas objekta tiesiskais valdītājs un ka Nomas objekts Līguma noslēgšanas brīdī nav ieķīlāts, nav iznomāts citai personai, nav strīda priekšmets un nav citādā veidā apgrūtināts ar lietu tiesībām.

6.2. Ja Nomnieks ir apzinīgi pildījis Līgumā noteiktos pienākumus, Nomniekam ir pirmtiesības Līguma pagarināšanā vai noslēgšanā uz jaunu termiņu cik to pieļauj normatīvie akti.

7.
NEPĀRVARAMA VARA
7.1.
Puses tiek atbrīvotas no atbildības par līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.

7.2.
Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Puse netiek atbrīvota no līguma saistību izpildes.

7.3. Nepārvaramas varas vai ārkārtēja rakstura apstākļu iestāšanās gadījumā līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par līguma pārtraukšanu.

8. LĪGUMA GROZĪŠANAS, PAPILDINĀŠANAS UN LAUŠANAS KĀRTĪBA
8.1. Visi Līguma grozījumi un papildinājumi noformējami rakstiski, un tie ir spēkā tikai tādā gadījumā, ja tos ir parakstījušas abas Puses. Katrs grozījums vai labojums pievienojams Līgumam kā tā neatņemama sastāvdaļa.

8.2. Līgumu var lauzt pirms tā darbības termiņa beigām tikai līgumā noteiktajos gadījumos un kārtībā. Puse, kas vēlas lauzt līgumu, paziņo otrai Pusei vismaz vienu mēnesi iepriekš. 
8.3. Nomniekam ir tiesības lauzt līgumu pirms termiņa, neatlīdzinot Iznomātājam tādējādi radušos zaudējumus ja:

8.3.1. Iznomātājs ierobežo Nomnieka tiesības lietot Nomas objektu;

8.3.2. Iznomātājs nepilda viņam ar Līgumu uzliktās saistības.

8.4. Puses var lauzt Līgumu nepārvaramas varas apstākļu iestāšanās gadījumā, ja Nomas objekts kļūst nepiemērots turpmākai izmantošanai Līgumā paredzētajiem mērķiem.

8.5. Abpusēji rakstiski vienojoties, Puses ir tiesīgas izbeigt līgumu pirms termiņa kāda cita iemesla dēļ.

9. STRĪDU IZŠĶIRŠANA UN PUŠU ATBILDĪBA

9.1. Puses vienojas, ka jebkurš strīds, kas izriet no līguma, tiek risināts pārrunu ceļā. Ja Puses nevar vienoties, strīdu nodod izskatīšanai Latvijas Republikas tiesā normatīvajos aktos noteiktajā kārtībā.

9.2. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tā darbinieku, kā arī šīs Puses līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.

9.3. Iznomātājs nav atbildīgs par sprieguma maiņu elektriskajos tīklos, pārtraukumiem ūdensapgādes sistēmas, telekomunikāciju tīklu un citu Nomas objekta komunikāciju darbā, ja šādi traucējumi nav radušies Iznomātāja vainas dēļ.

9.4. Jebkura šajā līgumā noteiktās soda naudas samaksa neatbrīvo Pusi no to saistību pilnīgas izpildes.

10.
CITI NOTEIKUMI
10.1.Līgums ir saistošs Pusēm, kā arī visām trešajām personām, kas likumīgi pārņem viņu saistības un tiesības.

10.2. Iznomātāja pilnvarotie pārstāvji:

10.2.1. Direktora p.i.,direktora vietniece, Kontroles daļas vadītājas, tālrunis: 65423031, mobilais tālrunis: 28343837;
10.2.2. Atbalsta sektora vadītājs Arturs Stabulnieks, tālrunis: 654 23134, mobilais tālrunis 26562940, e-pasts: arturs.stabulnieks@daugavpils.vvd.gov.lv.

10.3. Nomnieka pilnvarotais pārstāvis _________________________________.
10.4. Pušu pilnvarotie pārstāvji ir atbildīgi par līguma izpildes uzraudzīšanu, tai skaitā, par Telpu pieņemšanas–nodošanas akta noformēšanu, iesniegšanu un parakstīšanu atbilstoši līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai un citām līguma izpildes uzraudzīšanas darbībām. 

10.5. Pilnvaroto pārstāvju vai rekvizītu maiņas gadījumā Puse apņemas rakstiski par to paziņot otrai Pusei 5 (piecu) dienu laikā no izmaiņu iestāšanās brīža.

10.6. Līgums sastādīts un parakstīts trijos eksemplāros, pa vienam katrai Pusei, bet trešais eksemplārs  - iesniegšanai Valsts vides dienestā.

11. PUŠU REKVIZĪTI UN PARAKSTI

	Iznomātājs
	Nomnieks

	Valsts vides dienesta 
Daugavpils reģionālā vides pārvalde
Raiņa iela 28, Daugavpils, LV 5401

Reģ. Nr. LV90000017078
Valsts Kase
Kods: TELLV22
Konta Nr. LV17TREL2210407047000

	


___________________

                  

____________________

Z.v.                                                                                 
Z.v.
